Yusuf al-Qaradawi

Al-Allamah al-Syeikh Dr. Yusuf al-Qaradawi (;  9 September 1926 – 26 September 2022) ialah seorang ulama Islam kelahiran Mesir yang menetap di Doha, Qatar. Beliau ialah pengerusi Kesatuan Ulama Muslim Antarabangsa hingga 2018. Beliau terpengaruh dengan jalur pemikiran daripada Ibn Taimiah, Ibn Qayyim, Sayyid Rashid Rida, Hassan al-Banna, Abul Hasan Ali Hasani Nadwi, Abul A'la Maududi dan Naeem Siddiqui.Al-Qaradawi, Yusuf (2002). Ibn al-Qarya wa-l-Kuttab: Malamih Sira wa-Masira, Vol. 1. Dar al-Shorouq. p. 245 Beliau terkenal dengan rancangannya "Syariah dan Kehidupan" (, yang disiarkan di Al Jazeera, yang mana anggaran penontonnya sekitar 40–60 juta orang seluruh dunia.No.9 Sheikh Dr Yusuf al Qaradawi, Head of the International Union of Muslim Scholars – "The 500 most influential Muslims in the world 2009", Prof John Esposito and Prof Ibrahim Kalin – Edmund A. Walsh School of Foreign Service, Georgetown University Beliau juga dikenali dengan IslamOnline, sebuah laman web yang beliau bantu tubuhkan sekitar tahun 1997 dan menjadi ketua ilmuwan Islam.

Al-Qaradawi mengarang lebih daripada 120 buah buku, termasuk Halal dan Haram di dalam Islam dan Islam: Ketamadunan Masa Depan. Beliau turut menerima pelbagai anugerah dan hadiah antarabangsa bagi sumbangan beliau dalam keilmuan Islam,"Qaradawi Wins Hijra Award"  ION, 15 December 2009 dan dianggap sebagai salah seorang ulama Islam paling berpengaruh semasa hidupnya.Raymond William Baker, Islam Without Fear: Egypt and the New Islamists (2003), p.4 Al-Qaradawi pernah mempunyai peranan dalam kepimpinan intelektual bagi Ikhwan Muslimin, sebuah pertubuhan Islamis di Mesir, walaupun beliau berulang kali menyatakan beliau bukan lagi anggota pertubuhan tersebut dan dua kali (pada 1976 dan 2004) menolak tawaran bagi memegang jawatan dalam pertubuhan tersebut.

Al-Qaradawi kadang kala digambarkan sebagai seorang pejuang Islam sederhana (Islamis yang wasati). Beberapa pandangan beliau, seperti perestuan beliau terhadap pengeboman berani mati warga Palestin menentang Israel, menyebabkan pelbagai maklum balas beberapa kerajaan dari Barat:Controversial preacher with 'star status' BBC article, by agdi Abdelhadi on 7 July 2004 visa beliau ke United Kingdom telah ditarik balik pada 2008, dan dihalang daripada memasuki Perancis pada 2012.

Pendidikan
Al-Qaradawi dilahirkan di Mesir pada tahun 1926. Beliau menghafaz keseluruhan al-Quran ketika beliau berusia kurang 10 tahun. Beliau menyertai Institusi al-Azhar pada peringkatan sekolah rendah dan menengah. Kemudian, beliau memasuki Fakulti Teologi dan memperolehi Sijil 'Aliyya (bersamaan dengan ijazah BA sekarang ini) pada sekitar tahun 1952-53. Beliau juga memperolehi Ijazah Pengajaran daripada Fakulti Bahasa Arab pada tahun 1954.

Pada tahun 1960, beliau memperolehi Kajian Saringan Tinggi yang bersamaan dengan ijazah MA daripada Bahagian Sains al-Quran dan Hadis di Fakulti Teologi. Pada tahun 1973, beliau memperolehi ijazah PhD dengan hujahnya mengenai Az-Zakah fi Hal al-Mushlikat al-Ijtima'iyya (Zakat dan Pengaruhnya dalam Penyelesaian Masalah Sosial).

Kerjaya
Beliau menjawat jawatan sebagai seorang khatib, guru dan penulis di al-Awqaf dan al-Azhar. Beliau telah menerbitkan lebih 100 buah buku yang menyentuh pelbagai aspek kehidupan Islam, kesusasteraan dan puisi. Antaranya bukunya yang terkenal ialah Halal dan Haram di dalam Islam dan Keutamaan Gerakan Islam pada Fasa Akan Datang. Karya beliau juga banyak diterjemah dalam pelbagai bahasa termasuk bahasa Melayu. 

 Penulisan 

 Halal dan Haram dalam Islam ()
 100 persoalan mengenai Haji, Umrah dan Korban ()
 Siri fatwa masa kini ()
 Memudahkan kefahaman kepada Muslim semasa ()
 Fiqah (memahami) jihad ()
 Sebahagian kefahaman negara (fiqah daulah) dalam Islam () 
 Fiqah (memahami) zakat ()
 Fiqah (memahami) kebersihan ()
 Fiqah (memahami) puasa ()
 Fiqah (memahami) nyanyian dan muzik dalam konteks al-Quran dan Sunnah ()
 Fiqah (memahami) hiburan dan rekreasi ()
 Pelajaran dalam fiqah (memahami) al-Maqasid ()
 Dalam memahami (fiqah) minoriti muslim ()
 الفقه الإسلامي بين الأصالة والتجديد
 الاجتهاد في الشريعة الإسلامية
 المدخل لدراسة الشريعة الإسلامية
 الفتوى بين الانضباط والتسيب
 عوامل السعة والمرونة في الشريعة الإسلامية
 الاجتهاد المعاصر بين الانضباط والانفراط
 دية المرأة في الشريعة الإسلامية
 موجبات تغير الفتوى
 الفتاوى الشاذة
 زراعة الأعضاء في ضوء الشريعة الإسلامية
 مشكلة الفقر وكيف عالجها الإسلام
 بيع المرابحة للآمر بالشراء
 فوائد البنوك هي الربا الحرام
 دور القيم والأخلاق في الاقتصاد الإسلامي
 دور الزكاة في علاج المشكلات الاقتصادية وشروط نجاحها
 لكي تنجح مؤسسة الزكاة في التطبيق المعاصر
 القواعد الحاكمة لفقه المعاملات
 مقاصد الشريعة المتعلقة بالمال
 الصبر في القرآن
 العقل والعلم في القرآن
 كيف نتعامل مع القرآن العظيم
 تفسير سورة الرعد
 كيف نتعامل مع السنة النبوية
 المدخل لدراسة السنة النبوية
 المنتقى من الترغيب والترهيب
 السنة مصدرا للمعرفة والحضارة
 في رحاب السنة
 نحو موسوعة للحديث الصحيح مشروع منهج مقترح
 وجود الله
 حقيقة التوحيد
 الإيمان بالقدر
 الشفاعة في الآخرة بين النقل والعقل
 الحياة الربانية والعلم
 النية والإخلاص
 التوكل
 التوبة إلى الله
 الورع والزهد
 المراقبة والمحاسبة

 Anugerah dan pengiktirafan 
Al-Qaradawi menerima beberapa anugerah daripada pelbagai negara dan institusi bagi sumbangan beliau dalam masyarakat Islam. Antaranya

 Hadiah Bank Pembangunan Islam dalam Ekonomi Islam – 1991
 Hadiah Antarabangsa Raja Faisal bagi Pengajian Islam daripada Raja Arab Saudi – 1994
 Anugerah Sultan Hassanal Bolkiah bagi Fiqah Islam daripada Sultan Brunei  – 1997
 Anugerah Al Owais bagi Pencapaian Kebudayaan dan Saintifik daripada Yayasan Sultan bin Al-Owais dari Emiriah Arab Bersatu– 1998–1999
 Anugerah Kitab Suci Al-Quran Antarabangsa Dubai bagi Personaliti Islam Tahunan – 2000
 Anugerah Perakuan Negara bagi sumbangan dalam lapangan pengajian Islam daripada Kerajaan Qatar – 2008
 Anugerah Tokoh Maal Hijrah daripada Kerajaan Malaysia − 2009
 Hadiah Merit Negara bagi pengajian Islam daripada Kementerian Kebudayaan, Kesenian dan Warisan Qatar  − 3 November 2009.

Fakulti Pengajian Islam Qatar, sebahagian daripada Yayasan Qatar bagi Pendidikan, Sains dan Pembangunan Masyarakat, menubuhkan "Biasiswa Syeikh Yusuf Al Qaradawi" pada  2009, dianugerahkan kepada lima orang pelajar setiap tahun bagi pengajian pascasiswazah.Qatar Faculty of Islamic Studies (QFIS)  Ia juga menamakan pusat penyelidikan yang baru ditubuhkan, Pusat Qaradawi bagi Kesederhanaan dan Pembaharuan Islam.

Al-Qaradawi ialah ahli lembaga pemegang amanah Pusat Oxford untuk Pengajian Islam dan dinamakan sebagai perunding teknikal bagi sebuah filem berkos tinggi berbahasa Inggeris mengenai Nabi Muhammad, yang dihasilkan oleh Barrie Osborne. Undian dalam talian Foreign Policy pada 2008 meletakkan beliau di tempat ketiga dalam senarai 20 Intelektual Awam seluruh dunia.

 Kematian 

Pada 26 September 2022, laman web Yusuf al-Qaradawi mengumumkan berita kematian beliau. Jenazah beliau akan disembahyangkan di Masjid Imam Muhammad bin AbdulWahhab, Doha, Qatar, dan dikebumikan di Tanah Perkuburan Abu Hamour.https://www.al-qaradawi.net/content/وفاة-العلامة-الشيخ-يوسف-القرضاوي

Rujukan

 Pautan luar 
 Yusuf al-Qaradawi

Kategori:Imam Mesir
Kategori:Sarjana Islam Sunni Mesir
Kategori:Anggota Kesatuan Ulama Muslim Antarabangsa
Kategori:Alumni Universiti Al-Azhar
Kategori:Tokoh Maal Hijrah
Kategori:Kelahiran 1926
Kategori:Kematian 2022
Kategori:Sarjana aqidah Islam abad ke-20
Kategori:Sarjana aqidah Islam abad ke-21